ନିର୍ଭୟା ମାମଲାଃ ଆଜି ଆସିପାରେ ଫାଶୀଦଣ୍ଡ ନେଇ ବଡ଼ ନିଷ୍ପତ୍ତି..!\nନିର୍ଭୟା ମାମଲାଃ ଆଜି ଆସିପାରେ ଫାଶୀଦଣ୍ଡ ନେଇ ବଡ଼ ନିଷ୍ପତ୍ତି..!\nTue, Jan 07 | 4:12 p.m.\nନୂଆଦିଲ୍ଲୀଃ ଆଜି ପଟିୟାଲା ହାଉସ କୋର୍ଟରେ ନିର୍ଭୟାଙ୍କ ମାଙ୍କ ଆବେଦନ ଉପରେ ଶୁଣାଣି ହୋଇଛି । ଯାହାର ନିଷ୍ପତ୍ତି ଆଜି ଅପରାହ୍ନରେ ଆସିବ । ଏହି ଯାଚିକାରେ ନିର୍ଭୟାଙ୍କ ମା ଅଭିଯୁକ୍ତମାନଙ୍କୁ ଶିଘ୍ର ଫାଶୀ ଦେବା ପାଇଁ ଆବେଦନ କରିଥିଲେ । ଗତ ଶୁଣାଣିରେ କୋର୍ଟ ଜେଲ ପ୍ରଶାସନଙ୍କୁ ନିର୍ଦ୍ଦେଶ ଦେଇଥିଲେ ଯେ, ସେ ଅଭିଯୁକ୍ତମାନଙ୍କୁ ଏକ ସପ୍ତାହ ସମୟ ଦିଅନ୍ତୁ ।\nଏହି ମାମଲାର ଶୁଣାଣି ସମୟରେ ଅଭିଯୁକ୍ତ ମୁକେଶର ମା କାନ୍ଦି ପକାଇଥିଲେ, ସେ କହିଥିଲେ ମୁଁ ବି ଜଣେ ମା ମୋର ଭାବନାକୁ ମଧ୍ୟ ବୁଝିବା ଦରକାର ବୋଲି ଜଜ୍ଙ୍କୁ କହିଥିଲେ । ସେହିପରି ସରକାରୀ ଓକିଲ କୋର୍ଟଙ୍କୁ ଡେଥ ଓ୍ୱାରେଣ୍ଟ ଜାରି କରିବା ପାଇଁ ଅପିଲ କରିଥିଲେ । ସେ କହିଥିଲେ ଟ୍ରାଏଲ କୋର୍ଟ ତରଫରୁ ଏମାନଙ୍କୁ ଅଭିଯୁକ୍ତର ଆଖ୍ୟା ଦିଆସରିଛି । ଆଜି ତାରିଖରେ କୌଣସି ଦୟା ଯାଚିକା ପଡିବ ନାହିଁ । ଏପଟେ ଅଭିଯୁକ୍ତଙ୍କ ଓକିଲ ଏପି ସିଂହ କୋର୍ଟଙ୍କୁ କହିଛନ୍ତି ଯେ ସେ କ୍ୟୁରେଟିବ୍ ଯାଚିକା ଦାୟର କରିବାର ପ୍ରକ୍ରିୟା ପୂରଣ କରୁଛନ୍ତି । ଅଭିଯୁକ୍ତମାନଙ୍କ ଓକିଲ ପୁରା ରିପୋର୍ଟ ପ୍ରସ୍ତୁତ କରୁଛନ୍ତି ତାହାର କପି ସେ ସମିଟ୍ କରିବେ । ଏହିପରି ଭାବେ ଉଭୟଙ୍କ ମଧ୍ୟରେ କୋର୍ଟରେ ଯୁକ୍ତ ତର୍କ ଲାଗିଛି ।
